rejauldu/bengali-wikipedia huggingface dataset:
উইসাম বেন ইয়েদের (, ; জন্ম: ১২ আগস্ট ১৯৯০) হলেন একজন ফরাসি পেশাদার ফুটবল খেলোয়াড়। তিনি বর্তমানে ফরাসি ক্লাব মোনাকো এবং ফ্রান্স জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে দ্বিতীয় আক্রমণভাগের খেলোয়াড় অথবা আক্রমণাত্মক মধ্যমাঠের খেলোয়াড় হিসেবে খেলেন।  ২০১২ সালে, উইসাম ফ্রান্স অনূর্ধ্ব-২১ দলের হয়ে ফ্রান্সের বয়সভিত্তিক পর্যায়ে অভিষেক করেছিলেন। প্রায় ১ বছর যাবত ফ্রান্সের বয়সভিত্তিক দলের হয়ে খেলার পর, তিনি ২০১৮ সালে ফ্রান্সের হয়ে আন্তর্জাতিক পর্যায়ে অভিষেক করেছেন; ফ্রান্সের জার্সি গায়ে তিনি এপর্যন্ত ১৯ ম্যাচে ৩টি গোল করেছেন।   প্রারম্ভিক জীবন  উইসাম বেন ইয়েদের ১৯৯০ সালের ১২ই আগস্ট তারিখে ফ্রান্সের সারসেলে জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  উইসাম ফ্রান্স অনূর্ধ্ব-২১ দলের হয়ে খেলার মাধ্যমে ফ্রান্সের প্রতিনিধিত্ব করেছেন। ২০১২ সালে তিনি ফ্রান্স অনূর্ধ্ব-২১ দলের হয়ে আন্তর্জাতিক পর্যায়ে অভিষেক করেছেন। ফ্রান্সের বয়সভিত্তিক দলের হয়ে তিনি প্রায় ১ বছরে ৯ ম্যাচে অংশগ্রহণ করে ৩টি গোল করেছেন।  ২০১৮ সালের ২৩শে মার্চ তারিখে, ২৭ বছর, ৭ মাস ও ১১ দিন বয়সে, উভয় পায়ে ফুটবল খেলায় পারদর্শী উইসাম কলম্বিয়ার বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ফ্রান্সের হয়ে অভিষেক করেছেন।https://int.soccerway.com/matches/2018/03/23/world/friendlies/france/colombia/2698087/ উক্ত ম্যাচের ৭৩তম মিনিটে আক্রমণভাগের খেলোয়াড় অলিভিয়ে জিরুর বদলি খেলোয়াড় হিসেবে তিনি মাঠে প্রবেশ করেছিলেন;https://www.worldfootball.net/report/freundschaft-2018-maerz-frankreich-kolumbien/ ম্যাচে তিনি ২৪ নম্বর জার্সি পরিধান করে কেন্দ্রীয় আক্রমণভাগের খেলোয়াড় হিসেবে খেলেছিলেন।https://www.transfermarkt.com/spielbericht/index/spielbericht/2991905 ম্যাচটি কলম্বিয়া ৩–২ গোলের ব্যবধানে জয়লাভ করেছিল।https://www.national-football-teams.com/matches/report/19514/France_Colombia.html ফ্রান্সের হয়ে অভিষেকের বছরে উইসাম সর্বমোট ১ ম্যাচে অংশগ্রহণ করেছেন।   পরিসংখ্যান   আন্তর্জাতিক    দল  সাল  ম্যাচ  গোল ফ্রান্স  ২০১৮  ১  ০ ২০১৯  ৭  ২ ২০২০  ৩  ০ ২০২১  ৫  ০ ২০২২  ৩  ১ সর্বমোট  ১৯  ৩   তথ্যসূত্র    বহিঃসংযোগ                      বিষয়শ্রেণী:১৯৯০-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল ফরোয়ার্ড বিষয়শ্রেণী:ফ্রান্সের আন্তর্জাতিক ফুটবলার বিষয়শ্রেণী:সেভিয়া ফুটবল ক্লাবের খেলোয়াড় বিষয়শ্রেণী:মোনাকো ফুটবল ক্লাবের খেলোয়াড় বিষয়শ্রেণী:তুলুজ ফুটবল ক্লাবের খেলোয়াড় বিষয়শ্রেণী:উয়েফা ইউরো ২০২০-এর খেলোয়াড় বিষয়শ্রেণী:লা লিগার খেলোয়াড় বিষয়শ্রেণী:লিগ ১-এর খেলোয়াড় বিষয়শ্রেণী:ফ্রান্সের অনূর্ধ্ব-২১ আন্তর্জাতিক ফুটবলার বিষয়শ্রেণী:ফরাসি প্রবাসী পুরুষ ফুটবলার বিষয়শ্রেণী:স্পেনে প্রবাসী ফুটবলার বিষয়শ্রেণী:সারসেলের ব্যক্তি বিষয়শ্রেণী:মোনাকোয় প্রবাসী ফুটবলার বিষয়শ্রেণী:মোনাকোয় ফরাসি প্রবাসী ক্রীড়াবিদ বিষয়শ্রেণী:স্পেনে ফরাসি প্রবাসী ক্রীড়াবিদ বিষয়শ্রেণী:ফরাসি জাতীয় চ্যাম্পিয়নশিপ ২-এর খেলোয়াড় বিষয়শ্রেণী:ফরাসি জাতীয় চ্যাম্পিয়নশিপ ৩-এর খেলোয়াড় বিষয়শ্রেণী:যৌন অপরাধে অভিযুক্ত ব্যক্তি বিষয়শ্রেণী:২১শ শতাব্দীর ফরাসি পুরুষ ক্রীড়াবিদ বিষয়শ্রেণী:পুরুষ ফুটবল ফরোয়ার্ড বিষয়শ্রেণী:যৌন নিপীড়নের দায়ে দোষী সাব্যস্ত ফরাসি ব্যক্তি বিষয়শ্রেণী:ফরাসি পুরুষ ফুটবলার
আম্বালা ক্যান্টনমেন্ট জংশন রেলওয়ে স্টেশন, প্রায়শই আম্বালা ক্যান্ট (স্টেশন কোড: ইউএমবি) হিসাবে সংক্ষেপিত হয় দিল্লি-কালকা লাইন এবং মোরাদাবাদ-আম্বালা লাইন কাম আম্বালা-আটারি লাইন আম্বালা - বাথিন্দা লাইন এবং আম্বালা - এর সংযোগস্থলে একটি প্রধান জংশন স্টেশন। ভারতের উনা হিমাচল লাইন। এটি ভারতের হরিয়ানা রাজ্যের ব্যস্ততম রেলস্টেশন এবং ট্রেনের ফ্রিকোয়েন্সির দিক থেকে ভারতের প্রাচীনতম এবং ব্যস্ততম রেলস্টেশনগুলির মধ্যে একটি।  এটি হরিয়ানার আম্বালা ক্যান্টনমেন্ট অঞ্চলে অবস্থিত। এটি আম্বালা ক্যান্টনমেন্ট এবং আম্বালা পরিবেশন করে। প্রতিদিন প্রায় 300টি ট্রেন স্টেশনের মধ্য দিয়ে শুরু, শেষ বা পাস করে। উত্তর রেলওয়ের আম্বালা রেলওয়ে বিভাগের নামকরণ করা হয়েছে স্টেশনটির জন্য।   রেলস্টেশন  আম্বালা রেলওয়ে স্টেশন  উচ্চতায় অবস্থিত গড় সমুদ্রপৃষ্ঠের উপরে। এটি আম্বালা রেলওয়ে বিভাগের এখতিয়ারের অধীনে UMB এর রেলওয়ে কোড বরাদ্দ করা হয়েছিল। আম্বালা রেলওয়ে স্টেশনের উন্নয়নে ফ্রান্স ভারতের সঙ্গে হাত মিলিয়েছে। ফ্রেঞ্চ ন্যাশনাল রেলওয়ে (SNCF) ফরাসি উন্নয়ন সংস্থা AFD-এর অনুদানে 7 লক্ষ ইউরোর সহায়তায় এই উচ্চাভিলাষী প্রকল্পটি পরিচালনা করছে। থাম্ব|আম্বালা ক্যান্ট জংশন - প্ল্যাটফর্মবোর্ড থাম্ব|আম্বালা ক্যান্ট জংশন রেলওয়ে স্টেশন বোর্ড আম্বালা ক্যান্ট  পরে সবচেয়ে বেশি সংখ্যক শতাব্দী এক্সপ্রেস ট্রেন পরিষেবা দেয়। এটি 8টি প্ল্যাটফর্ম সহ প্রতিদিন প্রায় 300টি ট্রেন পরিচালনা করে।   কালকা-নতুন দিল্লি শতাব্দী এক্সপ্রেস 12005/06  কালকা শতাব্দী এক্সপ্রেস 12011/12  চণ্ডীগড়-নতুন দিল্লি শতাব্দী এক্সপ্রেস 12045/46  অমৃতসর শতাব্দী এক্সপ্রেস 12013/14  নতুন দিল্লি-অমৃতসর স্বর্ণ শতাব্দী এক্সপ্রেস 12029/30 (সপ্তাহে ছয় দিন)  নতুন দিল্লি-অমৃতসর শতাব্দী এক্সপ্রেস 12031/32 (সাপ্তাহিক)   ইতিহাস  সিন্ধে, পাঞ্জাব ও দিল্লি রেলওয়ে  টি সম্পন্ন করেছে -দীর্ঘ  -আম্বালা-  -  লাইন ১৮৭০ সালে মুলতানকে (বর্তমানে পাকিস্তানে) দিল্লির সাথে সংযুক্ত করে।  দিল্লি-পানিপথ-আম্বালা-কালকা লাইন ১৮৯১ সালে খোলা হয়েছিল।   বিদ্যুতায়ন  কুরুক্ষেত্র -আম্বালা এবং আম্বালা-  সেক্টরগুলি ১৯৯৬-৯৯ সালের দিকে এবং আম্বালা-  সেক্টর ১৯৯৬-৯৮ সালে বিদ্যুতায়িত হয়েছিল।  WDS-4 শান্টারের সামান্য রক্ষণাবেক্ষণের জন্য আম্বালায় একটি ডিজেল লোকো শেড রয়েছে। লোকোগুলিকে প্রধান রক্ষণাবেক্ষণ বা মেরামতের জন্য শাকুরবস্তিতে পাঠানো হয়।   যাত্রী চলাচল  ভারতীয় রেলওয়ের শীর্ষ শতাধিক বুকিং স্টেশনের মধ্যে আম্বালা ক্যান্টনমেন্ট অন্যতম।   আম্বালা ক্যান্টনমেন্ট থেকে ট্রেন শুরু হয়    আম্বালা ক্যান্ট-শ্রী গঙ্গানগর ইন্টারসিটি এক্সপ্রেস 14525/26  আম্বালা ক্যান্ট-বরাউনি হরিহর এক্সপ্রেস 14523/24  আম্বালা ক্যান্ট-দিল্লি জং ইন্টারসিটি এক্সপ্রেস 14521/22 (ভায়া সাহারানপুর)।   সুযোগ-সুবিধা  আম্বালা ক্যান্টনমেন্ট রেলওয়ে স্টেশনে একটি ডাবল-বেড এসি রিটায়ারিং রুম এবং একটি ছয় শয্যা বিশিষ্ট ডরমেটরি রয়েছে। এটিতে কম্পিউটারাইজড রিজার্ভেশন সুবিধা, নিরামিষ এবং আমিষভোজী খাবারের কক্ষ এবং একটি বইয়ের স্টল রয়েছে। স্টেশনটি বর্তমানে সংস্কার ও আধুনিকীকরণ করা হচ্ছে। বৃদ্ধ বয়সী যাত্রীদের জন্য টয়লেট আধুনিক সুবিধা দিয়ে প্রতিস্থাপন করা হচ্ছে যার আনুমানিক খরচ 45 লক্ষ টাকা। মহিলা, পুরুষ, শিশু এবং শারীরিকভাবে অক্ষমদের জন্য পৃথক ব্লক তৈরি করা হচ্ছে প্রতিটি শ্রেণীর যাত্রীদের জন্য সমস্ত সুযোগ-সুবিধা প্রদান করে, এবং জাতীয় খ্যাতিসম্পন্ন কোম্পানিকে পুরস্কৃত করা হয়েছে এবং এই প্রকল্পটি রেলওয়ের নির্দেশিকা এবং নিয়ম অনুসারে সম্পন্ন করা উচিত।   তথ্যসূত্র    বহিঃ সংজোগ   বিষয়শ্রেণী:আম্বালা রেলওয়ে বিভাগ বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:১৮৯১-এ ভারতে চালু রেলওয়ে স্টেশন
শতাব্দী এক্সপ্রেস ভারতীয় রেল কর্তৃক পরিচালিত ভারতের একটি দিবাকালীন দ্রুতগামী রেল পরিষেবা। স্বল্প দূরত্বে বিলাসবহুল ও দ্রুততর রেল সেবা দেওয়ার লক্ষ্যে এই পরিষেবাটি চালু করা হয়। ইতিহাস ১৯৮৮ সালে সর্বপ্রথম নতুন দিল্লি রেলওয়ে স্টেশন ও ঝাঁসি জংশন রেলওয়ে স্টেশনের মধ্যে শতাব্দী এক্সপ্রেস চালু করা হয়। বিস্তারিত বিবরণ শতাব্দী এক্সপ্রেস একটি বিলাসবহুল, দ্রুতগামী ও দিবাকালীন রেল পরিষেবা। এটি সাধারনত অন্যান বিলাসবহুল ট্রেন যেমন রাজধানী এক্সপ্রেস, দুরন্ত এক্সপ্রেস ও তেজাস এক্সপ্রেসের মতো গুরুত্ব বহন করে। এই ট্রেনগুলো শতভাগ শীতাতপ নিয়ন্ত্রিত এবং এতে সাধারনত যাত্রীদের বসার ব্যবস্থাই আছে, কোনো শোয়ার ব্যবস্থা থাকে না। এই ট্রেনে যাতায়াত করা ব্যয়বহুল হওয়াতে ২০০২ সালে জন শতাব্দী এক্সপ্রেস চালু করা হয়, যা এর মতোই দ্রুতগামী তবে কম বিলাসবহুল ট্রেন। তথ্যসূত্র  বহিঃসংযোগ    বিষয়শ্রেণী:ভারতের নামযুক্ত যাত্রীবাহী ট্রেন
thumb|250px| SISO, SIMO, MISO এবং MIMO এর মধ্যে পার্থক্য। বামে প্রেরণকারী এবং ডানে গ্রহণকারী এন্টেনার সংখ্যা )  MIMO (উচ্চারণ মাইমো ) বা একাধিক প্রেরণ একাধিক গ্রহণ ( মাল্টিপল ইনপুট এবং মাল্টিপল আউটপুট ) হচ্ছে প্রেরক এবং গ্রাহক উভয় দিকেই একাধিক অ্যান্টিনা ব্যবহার করে তথ্য আদান প্রদান করার একটি পদ্ধতি। এই পদ্ধতিতে একাধিক ব্যবহারকারিকে অতি উচ্চহারে তথ্য প্রেরণ করা যায়। এই কারণে, মাইমো এই মুহূর্তে IEEE 802.11n ( ওয়াই ফাই ), 4 জি, 3GPP , ওয়াইম্যাক্স এবং HSPA + স্ট্যান্ডার্ডে ব্যবহার হচ্ছে।   গাণিতিক মডেল  thumb|250px|MIMO চ্যানেল মডেল  যেখানে  হচ্ছে গ্রহণকারী এন্টেনা সংখ্যার ম্যাট্রিক্স ,  হচ্ছে প্রেরণকারী এন্টেনা সংখ্যার ম্যাট্রিক্স , এবং  হচ্ছে চ্যানেল ম্যাট্রিক্স এবং  হচ্ছে নয়েজ।    উদাহরণ সরূপ, এখানে Y1 হচ্ছে প্রথম গ্রহণকারী এন্টেনার প্রাপ্ত সংকেত   ; উদাহরণ সরূপ, এখানে h21 হচ্ছে প্রথম প্রেরণকারী এন্টেনা থেকে দ্বিতীয় এন্টেনা যাবার পথের ফিল্টার   উদাহরণ সরূপ, এখানে x1 হচ্ছে প্রথম প্রেরণকারী এন্টেনার প্রাপ্ত সংকেত   বিট সনাক্তকরণ   প্রাপ্ত সংকেত থেকে প্রেরণকারী সঠিক বিট (x) সনাক্তকরণের জন্য প্রধানতম সমস্যা হচ্ছে আন্তঃ প্রতীক হস্তক্ষেপ ( ISI  ) । মাইমো তে আন্তঃ প্রতীক হস্তক্ষেপ দূর করার পদ্ধতি ইকুয়ালাইজার ( ) ব্যবহার করা বাধ্যতামূলক। তবে SISO ( প্রচলিত পদ্ধতি যেখানে প্রেরণকারী এবং গ্রহণকারী উভয়েই একটি করে এন্টেনা ব্যবহার করেন) পদ্ধতিতে ইকুয়ালাইজার ব্যবহার করা বাধ্যতামূলক নয়। SISO -তে ডিমডুলেটর ব্যবহার করা হয়।  বিট (x) সনাক্তকরণের জন্যে, মাইমো ইকুয়ালাইজার-এ নিম্নলিখিত যেকোনো একটি পদ্ধতি ব্যবহার করা হয়।   ১. সর্বোচ্চ সম্ভাবনা ( Maximum likelihood)  ২. রৈখিক পদ্ধতি (Linear method)  ২.১ সর্বনিম্ন গড় বর্গ প্রাক্কলন (Minimum mean square estimation)  ২.২শূন্য বলপ্রয়োগ (Zero Forcing )  ৩. অ রৈখিক (Non-linear method)  ৩.১ ভি-ব্লাস্ট (V-BLAST)  ১। সর্বোচ্চ সম্ভাবনা : এই পদ্ধতিতে প্রেরণকারী সঠিক বিট (x) থেকে সনাক্ত করার জন্য নিম্নলিখিত পদ্ধতি ব্যবহার করা হয়।   x_Hat=|Y-Hx|2  এখানে x_Hat= হছে প্রেরণকারী সঠিক বিটের প্রাক্কলন/অনুমান  Y = গ্রহণকারীর প্রাপ্ত সংকেত  H = প্রেরণকারী এবং গ্রহণকারী সকল এন্টেনার ম্যাট্রিক্স  x =মডুলেশন সকল বিটের ম্যাট্রিক্স  প্রাপ্ত সকল বিট (x_hat) এই সুত্রে বসিয়ে দেখা হয়, কোন মডুলেশন-এর জন্যা মান সবচেয়ে কাছাকাছি হয়, তাহলে সেই মডুলেশন ই আমাদের প্রাপ্ত বিট।  ২.১ সর্বনিম্ন গড় বর্গ প্রাক্কলন : এই পদ্ধতিতে প্রেরণকারী সঠিক বিট (x) থেকে সনাক্ত করার জন্য নিম্নলিখিত পদ্ধতি ব্যবহার করা হয়।  x_hat = W*Y  এখানে x_Hat= হছে প্রেরণকারী সঠিক বিটের প্রাক্কলন/অনুমান  W = যে ফিল্টার ব্যবহার করা হবে তার মান।  Y = গ্রহণকারীর প্রাপ্ত সংকেত  এখানে, W =  বিষয়শ্রেণী:আইইইই ৮০২ বিষয়শ্রেণী:তথ্য তত্ত্ব বিষয়শ্রেণী:বেতার সম্পদ ব্যবস্থাপনা বিষয়শ্রেণী:নিয়ন্ত্রণ প্রকৌশল
কুষ্টিয়া খ্রিস্টান কবরস্থান কুষ্টিয়ার মজমপুরে অবস্থিত একটি খ্রিস্টান কবরস্থান। কবরস্থানটি ১৮৬৬ সালে প্রতিষ্ঠিত হয়। কুষ্টিয়া ধর্মপ্রদেশ এই কবরস্থান রক্ষণাবেক্ষণের দায়িত্বে রয়েছে।   অবস্থান   কবরস্থানটি কুষ্টিয়া শহরের মজমপুর এলাকার ঝাউতলায় কুষ্টিয়া–ঝিনাইদহ মহাসড়কের পশ্চিম পাশে অবস্থিত। এর পূর্ব দিকে কুষ্টিয়া জিলা স্কুল অবস্থিত।   ইতিহাস   কুষ্টিয়া খ্রিস্টান কবরস্থান প্রতিষ্ঠিত হয় ১৮৬৬ সালে। একই বছর ৬ অক্টোবর কলকাতা ধর্মপ্রদেশের তৎকালীন বিশপ জর্জ কটন কবরস্থানটি পবিত্রকরণ করেন। কবরস্থানটি পবিত্রকরণ করে জর্জ কটন রেণউইক ঘাট থেকে স্টিমারে উঠার সময় পা পিছলে গড়াই নদীতে পড়ে যান। এর তাকে আর খুঁজে পাওয়া যায়নি।  ২০২০ সালের তথ্যানুযায়ী এখানে মোট ২২টি স্মৃতিফলক রয়েছে। সবচেয়ে পুরাতন স্মৃতিফলকটি ১৮৭৬ সালের।   তথ্যসূত্র    গ্রন্থপঞ্জি      বিষয়শ্রেণী:১৮৬৬-এ ব্রিটিশ ভারতে প্রতিষ্ঠিত বিষয়শ্রেণী:বাংলাদেশের কবরস্থান বিষয়শ্রেণী:কুষ্টিয়ার ধর্মীয় ভবন ও স্থাপনা
("ভাগ্যবান কাঁটাচামচ" বা "প্রচুর ছোট শূকর") হল ম্যানক্স ভাষায় সজারু এর প্রতিশব্দ। ম্যানক্স লোককথায় এটি এক প্রকার পরি প্রাণী যেটি একটি সাদা শূকরের রূপ ধারণ করে এবং যারা এটিকে ধরতে সক্ষম হয় তাদের জন্য সৌভাগ্য বয়ে আনে। এমনকি "ভাগ্যবান শূকরছানা" দেখাটাও একটি শুভ লক্ষণ হিসেবে বিবেচিত হত। আরও বলা হত যে যদি কেউ একটি ধরতে পারত, তবে তার পকেটে সর্বদা একটি রৌপ্য মুদ্রা পাওয়া যেত। তবে এটিকে বেশিক্ষণ ধরে রাখলে দুর্ভাগ্য নেমে আসে।  ডোরা ব্রুমের ফেরি টেলস ফ্রম দ্য আইল অফ ম্যান (১৯৫১) এ সাদা শূকরটিকে লাল চোখ ও কানযুক্ত হিসেবে বর্ণনা করা হয়েছে এবং এটি তার আকার পরিবর্তন করতে পারলেও আকৃতি পরিবর্তন করতে সক্ষম নয়।-এ পুনরায় বলা হয়েছে তেরেসা বেনও লাল চোখের উল্লেখ ছাড়াই একই রকমভাবে শূকরটির বর্ণনা করেছেন।   আরও দেখুন    আধেনে  বুগেন  ফেনোডিরি  গ্লাস্টিন  জিমি স্কয়ারফুট  মডি দহু  মুইঞ্জের ভেগগি  স্লেই ব্যাগগে   তথ্যসূত্র   বিষয়শ্রেণী:কিংবদন্তি স্তন্যপায়ী প্রাণী
thumb|রিছাং ঝর্ণা খাগড়াছড়ি জেলা সদর থেকে ১১ কি.মি. আর মাটিরাঙ্গা উপজেলা সদর থেকে প্রায় ১০ কি.মি. দূরত্বে খাগড়াছড়ি-ঢাকা মূল সড়ক হতে আরও ১ কি.মি. দক্ষিণে "রিছাং ঝর্ণা" অবস্থিত। যা সাপ মারা রিসাং ঝর্ণা নামেও পরিচিত। এই ঝর্ণার উচ্চতা প্রায় ১০০ ফুট। মূল সড়ক থেকে পাহাড়ি পথ পাড়ি দিয়ে, ঝর্ণার পথে ২৩৫ ধাপের সিঁড়ি দিয়ে নামতে হয়। বর্ষাকালে সিড়ি দিয়ে নামার সময়ই ঝর্ণার শব্দ শোনা যায়। উঁচু পাহাড়ের গা ঘেঁষে যেতে যেতে যে কারও দৃষ্টি আটকে যাবে পাহাড়ী সবুজের সমারহে। খাগড়াছড়ির দৃষ্টি নান্দনিক প্রাকৃতিক সৌন্দর্যের মাঝে এটি অন্যতম। আনুমানিক ১৯৯৩-৯৪ সালে  এই প্রাকৃতিক ঝর্ণাটি আবিষ্কৃত হয় বলে জানা যায়; জুম চাষের সুবাদে ঝর্ণাটি সবার নজরে আসে।   নামের উৎপত্তি  রিছাং শব্দটি এসেছে খাগড়াছড়ির মারমা সম্প্রদায়ের ভাষা থেকে। মারমা ভাষায় রিং শব্দের অর্থ পানি আর ছাং এর অর্থ উঁচু স্থান হতে কোনো কিছু গড়িয়ে পড়াকে বুঝায়। অর্থাৎ রিছাং শব্দ দ্বারা উঁচু স্থান হতে জলরাশি গড়িয়ে পড়াকে বুঝায়। এর অপর নাম তেরাং তৈকালাই।thumb|রিছাং ঝর্ণার দৃশ্য  বিশেষ আকর্ষণ  ১০০ ফুট উঁচু পাহাড় থেকে নিচে গড়িয়ে পড়ে ঝর্ণার জলধারা। পানির গতিপথ ঢালু হওয়ায় প্রাকৃতিক ওয়াটার স্লাইডিং-এর সৃষ্টি হয়েছে, যা এই ঝর্ণার প্রধান আর্কষণ। শুধু  ঝর্ণাটিই নয়, ঝর্ণা অভিমুখে সমগ্র যাত্রা পথটাই দারুণ রোমাঞ্চকর।  ঝর্ণার পথে পাহাড়ি ঢালু রাস্তা আর সিঁড়ি এবং চারদিকের সবুজের সমারহ বেশ আকর্ষণীয়।   যাতায়াত  খাগড়াছড়ি সদর থেকে যেকোনো লোকাল জীপ গাড়ির সাহায্যে ঐতিহ্যবাহী রিছাং ঝর্নায় সরাসরি আসা যায়, বর্তমানে পর্যটকদের আরো দারুন ভ্রমণ উপভোগ করার লক্ষ্যে মেইন রোড থেকে নতুন রাস্তা করা হয়েছে, যার ফলে আগের থেকে বর্তমানে যাতায়াত আরো সহজ ও উপভোগ যোগ্য হয়ে উঠেছে, তাছাড়া এই সকল উন্নয়নের লক্ষ্যে বর্তমানে পর্যটকদের কাছ থেকে স্বল্প শুভেচ্ছা ফি গ্রহণ করা হয়।   চিত্রশালা    আরও দেখুন   বাংলাদেশের জলপ্রপাতের তালিকা   তথ্যসূত্র    বহিঃসংযোগ   বিষয়শ্রেণী:বাংলাদেশের জলপ্রপাত বিষয়শ্রেণী:খাগড়াছড়ি জেলার দর্শনীয় স্থান বিষয়শ্রেণী:খাগড়াছড়ি জেলার ভূগোল বিষয়শ্রেণী:মাটিরাঙ্গা উপজেলা
লালপুর বাংলাদেশের ব্রাহ্মণবাড়িয়া জেলার অন্তর্গত আশুগঞ্জ উপজেলার একটি ইউনিয়ন।   ইতিহাস  লালপুর ইউনিয়ন পূর্বে শরীফপুর পশ্চিম ইউনিয়ন নামে পরিচিত ছিল।   অবস্থান ও সীমানা  লালপুর ইউনিয়নটি প্রবাহমান স্রোতসিনী নদী মেঘনার কুলে ব্রাহ্মণবাড়িয়া জেলার সর্বশেষের পশ্চিমাংশে অবস্থিত৷ দক্ষিণ-পশ্চিমাংশে লালপুর ইউনিয়নের অবস্থান। এ ইউনিয়নের উত্তর-পশ্চিমে চর চারতলা ইউনিয়ন; উত্তরে আড়াইসিধা ইউনিয়ন; পূর্বে আড়াইসিধা ইউনিয়ন ও শরীফপুর ইউনিয়ন; দক্ষিণে শরীফপুর ইউনিয়ন, নবীনগর উপজেলার কৃষ্ণনগর ইউনিয়ন ও বীরগাঁও ইউনিয়ন এবং পশ্চিমে মেঘনা নদী ও নরসিংদী জেলার রায়পুরা উপজেলার চানপুর ইউনিয়ন অবস্থিত।  লালপুর ইউনিয়নের মধ্যে কতগুলো গ্রাম রয়েছে৷ লামাবায়েক, বায়েক, হোসেনপুর, চরলালপুর, লালপুর, নোয়াগাওঁ।   আয়তন  লালপুর ইউনিয়নের আয়তন ১,৮১৮ একর (৭.৩৬ বর্গ কিলোমিটার)।   প্রশাসনিক কাঠামো  লালপুর ইউনিয়ন আশুগঞ্জ উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম আশুগঞ্জ থানার আওতাধীন। এটি জাতীয় সংসদের ২৪৪নং নির্বাচনী এলাকা ব্রাহ্মণবাড়িয়া-২ এর অংশ।   জনসংখ্যার উপাত্ত  ২০১১ সালের আদমশুমারি অনুযায়ী লালপুর ইউনিয়নের মোট জনসংখ্যা ১৮,৬৭৫ জন। এর মধ্যে পুরুষ ৮,৯৭৩ জন এবং মহিলা ৯,৭০২ জন। মোট পরিবার ৩,৪৬৭টি। জনসংখ্যার ঘনত্ব প্রতি বর্গ কিলোমিটারে প্রায় ২,৫৩৮ জন।   শিক্ষা ব্যবস্থা  ২০১১ সালের আদমশুমারি অনুযায়ী লালপুর ইউনিয়নের সাক্ষরতার হার ৫০.৪%।   শিক্ষা প্রতিষ্ঠান  লালপুর ইউনিয়নে অনেকগুলো শিক্ষা প্রতিষ্ঠান রয়েছে৷ তন্মধ্যে প্রাথমিক বিদ্যালয়,উচ্চ বিদ্যালয় এবং মাদ্রাসাও রয়েছে৷ মুসলিম ছোট বাচ্চাদের আরবি পড়ানোর জন্য মসজিদে  বিভিন্ন কার্যক্রম পরিচালিত হয়৷ লালপুর ইউনিয়নে একমাত্র উচ্চ বিদ্যালয় লালপুর এস কে দাস চৌধুরী উচ্চ বিদ্যালয়৷ যার প্রথমে নাম ছিল লালপুর হাই স্কুল৷    যোগাযোগ ব্যবস্থা  জেলা শহর ব্রাহ্মণবাড়িয়া থেকে সিএনজিতে আসা যায় লালপুরে।ভৈরব উপজেলা থেকে লঞ্চ এবং নবীনগর উপজেলা থেকে লঞ্চ যোগে আসা যায়।এছাড়া আশুগঞ্জ টু নবিনগর রোড এর কাজ প্রক্রিয়াধীন।   খাল ও নদী    পাকনদিয়া খাল। যা লালপুরের মধ্য দিয়ে প্রবাহিত হয়েছে। এই খাল পূর্বে কালিদাস সাগরের অংশ ছিল।   হাট-বাজার  লালপুর বাজার ব্রাহ্মণবাড়িয়া জেলার মধ্যে একটি অন্যতম হাট-বাজার৷   দর্শনীয় স্থান   পাগলা নদীর ব্রিজ  লালপুর মেঘনা নদীরপাড়  শুটকি পল্লী    জনপ্রতিনিধি  সাবেক চেয়ারম্যান জনাব আবুল খায়ের সাহেব। বর্তমান চেয়ারম্যান জনাব মোর্শেদ মিয়া মাস্টার সাহেব।   আরও দেখুন   আশুগঞ্জ উপজেলা  আশুগঞ্জ থানা  ব্রাহ্মণবাড়িয়া জেলা   তথ্যসূত্র    বহিঃসংযোগ   বিষয়শ্রেণী:আশুগঞ্জ উপজেলার ইউনিয়ন
হাতিম আল তায়ি বা হাতিম তায়ি () (দাতা হাতেম বলেও পরিচিত), পূর্ণ নাম হাতিম ইবনে আবদুল্লাহ ইবনে সাদ আত তায়ি ছিলেন তায়ি গোত্রের একজন আরব খ্রিষ্টান কবি। সাহাবি আদি ইবনে হাতিম তার ছেলে। দানশীলতার জন্য তিনি প্রবাদপুরুষে পরিণত হন এবং বর্তমান সময়েও কারো দানশীলতাকে তার সাথে তুলনা করা হয়।  জীবনী হাতিম তায়ি আরব উপদ্বীপের হাইল অঞ্চলে বসবাস করতেন। তিনি ৫৭৮ সালে মারা যান।Kitab al-Aghani by Abu al-Faraj al-Isfahani হাইলের তুওয়ারিনের তাকে দাফন করা হয়েছে। আরব্য রজনীতে তার কবরের কথা বলা হয়েছে।  বিখ্যাত ফারসি কবি শেখ সাদি তার গুলিস্তানে লিখেছেন, "হাতিম তাই বেঁচে নেই কিন্তু তার উজ্জ্বল নাম সদগুণের জন্য চিরকাল বিখ্যাত হয়ে থাকবে।"http://www.sacred-texts.com/isl/arp/arp159.htm HATIM TAI, THE GENEROUS ARAB CHIEF তার লেখা বুস্তানেও তিনি হাতিম তায়ির প্রশংসা করেছেন।The Bustan of Sadi, tr. by A. Hart Edwards, 1911, http://www.sacred-texts.com/isl/bus/bus06.htm  হাতিম তায়িকে নিয়ে দেশ ও ভাষাভেদে বিভিন্ন বই লেখা হয়েছে। এছাড়াও চলচ্চিত্র এবং টিভি সিরিজও নির্মিত হয়েছে।  ১৭শ শতাব্দীর অরিয়েন্টালিস্ট ডি হারবেলটের মতে হাতিম তায়ির কবর আরবের আনোয়ারাজ গ্রামে অবস্থিত।  কিসসায়ে হাতিম তায়ি thumb|উর্দু বই আরাইশে মেহফিলে হাতিম তায়ির বর্ণনা বিষয়ক পাতা। কিসসায়ে হাতিম তায়ি দক্ষিণ এশিয়ায় খুব জনপ্রিয়। হাতিম তায়িকে নিয়ে কয়েকটি চলচ্চিত্র এই গল্পকে ভিত্তি করে নির্মিত হয়েছে। এতে তার পূর্ব পুরুষ ও সদগুণ বিষয়ে সংক্ষিপ্ত বর্ণনা রয়েছে।   তথ্যসূত্র    বহিঃসংযোগ  আরও দেখুন   The Story of Hatim in The Arabian Nights (AD 800-900 in modern form).  The Adventures of Hatim Tai (Qissa-e-Hatim Tai, from an 1824 Persian manuscript) by Duncan Forbes.  Adventures of the second Darwesh in Bagh-o-Bahar or Qissa Chahar Darvesh, Mir Amman of Delhi, Urdu 1804, translated by  Duncan Forbes''   Edward FitzGerald (1809–1883) mentions Hatim Tai in his translations of the Rubaiyat of Omar Khayyam. See quatrain IX in Fitzgerald's first edition:    "But come with old Khayyam, and leave the Lot     Of Kaikobad and Kaikhosru forgot:       Let Rustum lay about him as he will,     Or Hatem Taiy cry Supper--heed them not."  Many books written and translated in Arabic, Persian, Urdu, Hindi etc.  Hatem Tai in Tamil by Prema Pirasuram  বিষয়শ্রেণী:আরব্য রজনীর চরিত্র বিষয়শ্রেণী:৫৭৮-এ মৃত্যু বিষয়শ্রেণী:ইসলামপূর্ব আরব কবি বিষয়শ্রেণী:আরব খ্রিস্টান বিষয়শ্রেণী:৬ষ্ঠ শতাব্দীর আরব ব্যক্তি বিষয়শ্রেণী:ইয়েমেনি কবি
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: রেখে দেওয়া --আফতাব (আলাপ) ১৪:৪৪, ৭ নভেম্বর ২০১৪ (ইউটিসি) ফিফা বিশ্বকাপ পুরস্কার   – (অপসারণের প্রস্তাবনা দেখুনলগ দেখুন) () Suvray ১৫:১০, ২২ সেপ্টেম্বর ২০১৪ (ইউটিসি)   Ibrahim Husain Meraj (আলাপ) ১৯:০৯, ৬ নভেম্বর ২০১৪ (ইউটিসি) ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
ঘটনার তালিকা  জানুয়ারি  ফেব্রুয়ারি  মার্চ  এপ্রিল  পূর্ব বাংলার মানুষের সাহিত্যগাথা মৈমনসিংহ-গীতিকা প্রকাশিত হয়েছিল ১৯২৩ সালের এ মাসে  জুন  জুলাই   ২৩শে জুলাই - মিত্র ও সহযোগী শক্তির সাথে তুরস্কের নতুন লোজান চুক্তি (Traité de Lausanne) স্বাক্ষরিত।   আগস্ট  সেপ্টেম্বর  অক্টোবর  নভেম্বর  ডিসেম্বর    জন্ম   জানুয়ারি  ফেব্রুয়ারি  মার্চ  এপ্রিল  মে  জুন  জুলাই   ১ জুলাই - হাবীবুর রহমান, বাঙালি কবি, শিশুসাহিত্যিক ও সাংবাদিক।  আগস্ট  সেপ্টেম্বর   ১২ সেপ্টেম্বর - অরুণাচল বসু একজন বাঙালি কবি এবং অনুবাদক  অক্টোবর  ৪ অক্টোবর - চার্লটন হেস্টন, মার্কিন অভিনেতা ও রাজনৈতিক কর্মী। (মৃ. ২০০৮)  ৫ অক্টোবর - গ্লিনিস জন্স, ব্রিটিশ অভিনেত্রী, নৃত্যশিল্পী, পিয়ানোবাদক ও গায়িকা।   নভেম্বর  ডিসেম্বর   মৃত্যু   জানুয়ারি  ফেব্রুয়ারি  মার্চ  এপ্রিল  মে  জুন  জুলাই  আগস্ট  সেপ্টেম্বর  অক্টোবর  নভেম্বর  ডিসেম্বর  বিষয়শ্রেণী:১৯২৩  nv:1901 – 1950
কে-৪১ যুক্তরাষ্ট্রের ক্যানসাস আঙ্গরাজ্যের ৪.৯৬০ মাইল লম্বা একটি রাজ্য মহাসড়ক। সমগ্র মহাসড়কটি ওটাওয়াতে অবস্থিত যা ডেলপোশ-এর পশ্চিম প্রান্ত হতে ইউএস রুট ৮১ (ইউএস ৮১) পর্যন্ত বিস্তৃত। ১৯৩০ এর শুরুর দিকে দক্ষিণপশ্চিম ক্যানসাসে কে-৪১ নামের একটি সড়ক ছিল। পুরানো সড়কের নাম পরিবর্তন করে নতুন সড়ক তৈরির পর তার বর্তমান নামকরণ করা হয়।   রাস্তার বর্ণনা  ডেলপোশ শহরের পূর্বপ্রান্ত, স্টিল্কলার এভিনিউর পার্শ্ববর্তী জংশন হতে এই মহাসড়কের সূচনা। ডেলপোশ থেকে পশ্চিমে ফিফথ স্ট্রীট হিসেবে সড়কটি এগিয়ে যায়। পশ্চিমে অগ্রসর হয়ে হানড্রেথ রোডের ইন্টারসেকশনের আগে রাস্তাটি ডেলপোশ কবরখানা পার করে। একশত দশ নাম্বার রোডের ইন্টারসেকশন পার করে কান্টি রুট ৭৮১র উপর দিয়ে যাবার আগে কে-৪১ কিছুটা দক্ষিণে ঝুকে যায়।ইউএস ৮১ এর একটি ইন্টারসেকশনে রুটটি শেষ হয়। এরপর তা ভলান্টিয়ার রোড হয়ে পূর্বে ওয়াক হিলের দিকে দুই লেনের মহাসড়ক হিসেবে অগ্রসর হয়।  রুটটি রক্ষণাবেক্ষণ করে ক্যানসাস পরিবহন মন্ত্রণালয় (কেডিওটি), যা এই আঙ্গরাজ্যের অবকাঠামো নির্মাণ ও পরিচর্যার দায়িত্বপ্রাপ্ত। রক্ষণাবেক্ষণের অংশ হিসেবে সংস্থাটি মহাসড়কে চলাচলকারি যানবাহনের একটি হিসাব রাখে। রাস্তাটি দিয়ে দৈনিক গড়ে কতটি যানবাহন চলাচল করলো তা হিসেব করে বছর শেষে তথ্য পাওয়া যায়, একে অ্যানুয়াল অ্যাভারেজ ডেইলি ট্রাফিক বলা হয়। কেডিওটির হিসাব অনুযায়ী ২০১০ সালে দৈনিক ৭০৫ টি গাড়ি এবং ৮৫ টি ট্র্যাক কে-৪১ রাস্তাটি ব্যবহার করেছে যেখানে ইউএস ৮১ এর পাসের কে-৪১ রাস্তাটি দৈনিক ব্যবহার করেছে মাত্র ৪১০ টি গাড়ি। মহাসড়কটির কোন অংশই ন্যাশনাল হাইওেয় সিস্টেম এর অন্তর্ভুক্ত নয়।ন্যাশনাল হাইওেয় সিস্টেম প্রতিরক্ষা,চলাচল এবং অর্থনীতির জন্য গুরুত্বপূর্ণ সড়কগুলির একটি নেটওয়ার্ক।   ইতিহাস  প্রথমবার কে-৪১ এর সূচনা হয় ১৯২৭ সালে যা প্রটেকসন এর নিকট কে-১২ হতে উত্তরে বাকলিন এর ইউএস ৫৪ পর্যন্ত বিস্তৃত। সেই সময় সমগ্র সড়কটি ছিল একটি অবিভক্ত পথ। ১৯৩২ এর দিকে কে-১২ এর আকার কমিয়ে দেওয়া হয় যার ফলে কে-১৪ এর দক্ষিণ প্রান্তগুলি ইউএস ১৬০ প্রটেকসনের ভিতর চলে যায়।  ১৯৩৬ এর দিকে প্রটেকসনের উত্তরে রাস্তাটির একটি অংশে কাঁকড় বিছিয়ে দেওয়া হয়। একই বছর ইউএস ৫৪ থেকে ইউএস ১৫৪ অংশটি সংস্কার করা হয়। This route was renumbered to K-34 the next year. কাঁকড় বিছানো রাস্তাটির পাশাপাশি ১৯৩৮ সালের দিকে কে-৪১ রাস্তার বর্তমান নামটি প্রতিষ্ঠা পায়। ১৯৪১ সালার মধ্যে রাস্তাটি সম্পূর্ণ বাঁধানো অবস্থায় তৈরি হয়। এর পর থেকে রাস্তাটির নামজনিত কোন পরিবর্তন হয়নি।   মূখ্য অংশবিশেষ    তথ্যসূত্র    বহিঃসংযোগ   Kansas Highway 41 at Kansas Highway Routelog   বিষয়শ্রেণী:ক্যানসাস রাজ্যের মহাসড়ক
বট্রিকক্কাস সবুজ শ্যাওলার একটি গণ। কোষগুলো একটি অনিয়মিত আকারের সমষ্টি গঠন করে। পাতলা তন্তু কোষগুলোকে সংযুক্ত করে। কোষের দেহ ডিম্বাকৃতি, ৬ থেকে ১০ মাইক্রোমিটার দীর্ঘ এবং ৩ থেকে ৬ মাইক্রোমিটার প্রশস্ত। প্রিক্যাম্ব্রিয়ান সময় থেকে জীবটির জীবাশ্ম পাওয়া গেছে, খনিজ তেলের বৃহত্তম জৈবিক দাতা এবং শেল তেলের মূল উপাদান।   বর্ণনা  কোষের উপনিবেশগুলো অনিয়মিত ভাঁজ শ্লেষ্মায় কোষগুলি সাজিয়ে তোলে। কোষগুলি গোলাকার বা ডিম্বাকৃতি, একক পাইরেণয়েডের সাথে ক্লোরোপ্লাস্ট জালের মতো।  সবচেয়ে বিশিষ্ট সদস্য হলো  বট্রিয়োকক্কাস ব্রুনিই ।  অন্যান্য প্রজাতি:    বি.প্রোটুবেন্স  ওয়েস্ট এবং জিএসএস ওয়েস্ট।   তথ্যসূত্র   বিষয়শ্রেণী:ট্রেবৌসিওফিসিয়া জেনার
thumb|250px|right|রিংটি হল প্রধান ইনজেক্টর, আর ব্যাকগ্রাউন্ডে আছে টেভাট্রন। গোলাকার পুকুরগুলো তাপ দূর করে। ফার্মি ন্যাশনাল এক্সিলারেটর ল্যাবরেটরি (ইংরেজি ভাষায়: Fermi National Accelerator Laboratory; ফার্মিল্যাব নামে পরিচিত) মার্কিন যুক্তরাষ্ট্রের জাতীয় কণা-ত্বরক গবেষণাগার ও কণা-পদার্থবিজ্ঞান গবেষণা কেন্দ্র। এর অবস্থান ইলিনয় অঙ্গরাজ্যের বাটাভিয়া শহরে, শিকাগো থেকে ৪৩ কিলোমিটার পশ্চিমে। যুক্তরাষ্ট্রের শক্তি বিভাগের জন্য এই গবেষণা কেন্দ্র পরিচালিত হয়। পরিচালনা করে সে দেশেরই ইউনিভার্সিটিস রিসার্চ অ্যাসোসিয়েশন (৮৫টি গবেষণা বিশ্ববিদ্যালয়ের জোট) এবং কানাডা, ইতালি ও জাপানের প্রতিনিধিত্বকারী চারটি বিশ্ববিদ্যালয়। ১৯৬৩ সালে অ্যাটমিক এনার্জি কমিশনের বিশেষ ঘোষণায় জাতীয় পর্যায়ে একটি কণা-ত্বরক গবেষণা কেন্দ্র প্রতিষ্ঠার কথা বলা হয়েছিল যা জাতীয় পর্যায়ে নিউক্লীয় পদার্থবিজ্ঞান গবেষণাকে বিকশিত করতে পারে। এই ঘোষণার ফলশ্রুতিতেই ১৯৬০-এর দশকের মাঝামাঝি সময়ে ফার্মিল্যাব প্রতিষ্ঠিত হয়।  তথ্যসূত্র   আরও দেখুন   সার্ন  স্ট্যানফোর্ড লিনিয়ার এক্সিলারেটর সেন্টার (স্ল্যাক - SLAC)   বহিঃসংযোগ   Fermi National Accelerator Laboratory  Fermilab Today Daily newsletter  Other Fermilab online publications  A collection of fermilab facts and trivia  Fermilab Virtual Tour  Architecture at the Fermilab campus  বিষয়শ্রেণী:কণা পদার্থবিজ্ঞান গবেষণাগার বিষয়শ্রেণী:কণা পদার্থবিজ্ঞানে ব্যবহৃত উপকরণ বিষয়শ্রেণী:পারমাণবিক গবেষণা ইনস্টিটিউট